Kedves Ötödikesek!

Köszönöm szépen a múlt heti munkátokat, nagyon ügyesek voltatok! Sok szorgalmi feladatot is kaptunk, ennek külön nagyon örülök!

Az iszlám időszámítás szerint idén az 1441. évet írjuk (pontosan ma 1441. Ramadan hónap 27. napja van). Minden 1441-hez közelítő számítást elfogadtam és ötöst ért! Ugyanígy a Szent György lovag életével foglalkozó tankockák elkészítése is. Köszönöm!

A mai órán a Nyugati keresztény császárság kialakulásáról fogunk tanulni.

Nézd meg a következő videót:

<https://www.youtube.com/watch?v=-veq46XYwy0>

Olvasd el a tankönyvedben a leckét a 127-134. oldalig! Rengeteg érdekességgel fogsz találkozni!

**Feladat: válassz egyet a következő feladatok közül! Amelyikhez a leginkább kedved van!**

* **Nagy Károly**: mutasd be a császár udvarát! Készíts rajzot, plakátot, ppt bemutatót, a kreativitásodra bízom! Kutass a témában! (bármilyen eszköz, módszer elfogadott)
* **A vikingek**: mutasd be életmódjukat, hajóikat, készíts róluk bemutatót! (bármilyen eszköz, módszer elfogadott)
* **A lovagi életmód**: lovagnak készülsz és iskolába jársz. Mutasd be egy napodat! Csinálhatsz órarendet, írhatsz levelet, elmesélhetsz részletet a lovagi iskola házirendjéből, választhatsz, amihez kedved és ötleted van! Írhatsz az „iskolaújságba” cikket egy társad lovaggá avatásáról is. Ne felejtsd el a cikket illusztrálni, rajzolni hozzá!
* **Középkori vár**: készíts bármilyen otthon lévő tárgy, eszköz felhasználásával, bármekkora méretben egy középkori várat! (kép a 117. oldalon segítségképpen) Ha készen vagy, küldj egy fotót róla!
* **Jeanne D’Arc**: mutasd be életútját, legendáját! Ki volt ő, mit kell tudni róla? Kutass! Bármilyen ötlet és technika elfogadott.

Sok sikert, jókedvű munkálkodást és kutatást kívánunk és várjuk a kreatív ötleteket!

Bármilyen felmerülő kérdésre szívesen válaszolok a doroszi.renata@gmail.com címen!

sok szeretettel: Zsuzsa néni és Renáta néni